
VALSTYBINIO SOCIALINIO DRAUDIMO FONDO VALDYBOS KAUNO SKYRIAUS TEISĖS IR PERSONALO SKYRIAUS NUOSTATAI

I SKYRIUS
BENDROSIOS NUOSTATOS

Valstybinio socialinio draudimo fondo valdybos Kauno skyriaus Teisės ir personalo skyriaus nuostatai (toliau – Nuostatai) nustato Valstybinio socialinio draudimo fondo valdybos Kauno skyriaus (toliau – Kauno skyrius) Teisės ir personalo skyriaus (toliau – Skyrius) statusą, uždavinius, funkcijas, teises ir veiklos organizavimą.
1. Skyrius yra Kauno skyriaus administracijos padalinys, pavaldus Kauno skyriaus direktoriui.
2. Skyrius savo veikloje vadovaujasi Lietuvos Respublikos Konstitucija, Europos Sąjungos teisės aktais, Lietuvos Respublikos tarptautinėmis sutartimis, Lietuvos Respublikos įstatymais, Lietuvos Respublikos Vyriausybės nutarimais, Lietuvos Respublikos socialinės apsaugos ir darbo ministro įsakymais, Valstybinio socialinio draudimo fondo tarybos nutarimais, Valstybinio socialinio draudimo fondo valdybos prie Socialinės apsaugos ir darbo ministerijos (toliau – Fondo valdyba) direktoriaus įsakymais, kitais teisės aktais, susijusiais su nustatytų funkcijų vykdymu, ir šiais Nuostatais.
3. Skyriaus struktūra nustatoma vadovaujantis Lietuvos Respublikos viešojo administravimo įstatymu ir Kauno skyriaus direktoriaus patvirtintu Kauno skyriaus valstybės tarnautojų ir darbuotojų, dirbančių pagal darbo sutartis (toliau – valstybės tarnautojai ir darbuotojai), pareigybių sąrašu. Skyriaus valstybės tarnautojų ir darbuotojų kompetenciją, funkcijas ir pavaldumą nustato jų pareigybių aprašymai.
4. Šiuose Nuostatuose vartojamos sąvokos:
4.1. Organizacinė kultūra – organizacijos vertybės ir tradicijos.
4.2. Personalas – Kauno skyriaus valstybės tarnautojai ir darbuotojai.
4.3. Žmogiškieji ištekliai – personalo žinių, įgūdžių ir gebėjimų, kurių reikia Kauno skyriaus veiklai užtikrinti, visuma.

II SKYRIUS
SKYRIAUS UŽDAVINIAI IR FUNKCIJOS

Pagrindiniai Skyriaus uždaviniai yra: 
4.4. užtikrinti rengiamų teisės aktų atitikimą galiojantiems teisės aktams, vieningą teisės aktų taikymą ir jų taikymo priežiūrą, atstovavimą Kauno skyriui visų instancijų teismuose, ikiteisminio tyrimo įstaigose ir išankstinio ginčų nagrinėjimo ne teismo tvarka institucijose;
4.5. padėti Kauno skyriaus direktoriui formuoti ir koordinuoti personalo valdymo politiką, padėti Kauno skyriaus direktoriui valdyti personalą, organizuoti žmogiškųjų išteklių plėtrą ir dalyvauti formuojant organizacinę kultūrą.
Įgyvendindamas jam nustatytus uždavinius, Skyrius vykdo šias funkcijas:
4.6. kontroliuoja rengiamų teisės aktų ir kitų dokumentų atitikimą galiojantiems teisės aktams;
4.7. atsižvelgiant į nustatytus teisės aktų reikalavimus teikia pasiūlymus dėl įsakymų ir kitų Kauno skyriaus parengtų dokumentų pakeitimo, papildymo ar pripažinimo netekusiais galios;
4.8. kontroliuoja teisės aktų, reglamentuojančių asmens duomenų teisinę apsaugą, taikymą Kauno skyriuje;
4.9. dalyvauja vykdant viešųjų pirkimų procedūras Kauno skyriuje;
4.10. dalyvauja rengiant Kauno skyriaus sutartis ir užtikrina, kad Kauno skyriaus sutartys būtų rengiamos laikantis teisės aktų reikalavimų;
4.11. rengia procesinių dokumentų, kitų dokumentų, teikiamų teismams, ikiteisminio tyrimo įstaigoms bei išankstinio ginčų nagrinėjimo ne teismo tvarka institucijoms, civilinėse, baudžiamosiose ir administracinėse bylose projektus Skyriaus kompetencijai priskirtais klausimais;
4.12. analizuoja išnagrinėtų civilinių, administracinių ir baudžiamųjų bylų, kuriose dalyvavo Kauno skyriaus atstovai, rezultatus, rengia apibendrintą informaciją ir informuoja Kauno skyriaus direktorių;
4.13. atlieka procedūras, susijusias su atgręžtinio reikalavimo teisės (regreso) realizavimu ir žalos, padarytos Valstybinio socialinio draudimo fondo biudžetui (toliau - Fondo biudžetas) išmokėjus apdraustiesiems valstybinio socialinio draudimo išmokas dėl trečiųjų asmenų kaltės, išieškojimu;
4.14. dalyvauja vykdant permokėtų valstybinio socialinio draudimo išmokų ir kitų išmokų, kurių mokėjimas pavestas Kauno skyriui, sumų išieškojimą teismo tvarka;
4.15. atlieka procedūras, susijusias su administracinių  nusižengimų bylų administravimu;
4.16. tikrina draudėjams, turintiems įsiskolinimą praleistais mokėjimo terminais, įstatymų numatytų sankcijų taikymo teisėtumą ir pagrįstumą;
4.17. Kauno skyriaus direktoriui pavedus, atstovauja Kauno skyriui bankroto ir restruktūrizavimo bylose;
4.18. teikia Kauno skyriaus direktoriui siūlymus dėl žmogiškųjų išteklių poreikio ir efektyvaus panaudojimo, atsižvelgdamas į Kauno skyriaus veiklos tikslus ir uždavinius;
4.19. kartu su kitais Kauno skyriaus administracijos padaliniais atlieka Kauno skyriaus administracijos padalinių ir pareigybių analizę ir pagal Skyriaus kompetenciją teikia Kauno skyriaus direktoriui siūlymus dėl tarnybos ar darbo organizavimo tobulinimo atsižvelgiant į teisės aktuose Kauno skyriui nustatytus uždavinius;
4.20. atlieka Kauno skyriaus personalo sudėties analizę; 
4.21. padeda personalui įgyvendinti teisę į karjerą Kauno skyriuje; 
4.22. padeda Kauno skyriaus direktoriui formuoti personalo sudėtį; 
4.23. padeda Kauno skyriaus administracijos padalinių vadovams vykdyti personalo adaptavimą ir integravimą įstaigoje; 
4.24. organizuoja darbuotojų dalyvavimą mokymuose ir kvalifikacijos tobulinime;
4.25. padeda Kauno skyriaus direktoriui kurti ir įgyvendinti personalo motyvacijos sistemą; 
4.26. pagal Skyriaus kompetenciją dalyvauja rengiant Kauno skyriaus vidaus tvarką reguliuojančių teisės aktų ir Kauno skyriaus administracijos padalinių veiklą reguliuojančių teisės aktų projektus;
4.27. pagal Skyriaus kompetenciją kartu su kitais Kauno skyriaus administracijos padaliniais kontroliuoja vidaus tvarkos taisyklių laikymąsi, teikia siūlymus dėl tarnybos (darbo) pareigų vykdymo, tarnybos (darbo) sąlygų Kauno skyriuje gerinimo Kauno skyriaus direktoriui;
4.28. rengia Kauno skyriaus personalo pareigybių sąrašus, konsultuoja Kauno skyriaus administracijos padalinių vadovus pareigybių aprašymų ir (ar) prieigos aprašų rengimo klausimais, teikia jiems siūlymus dėl pareigybių aprašymų ir (ar) prieigos aprašų keitimo ir papildymo;
4.29. organizuoja ir vykdo Kauno skyriaus personalo priėmimą, perkėlimą ir atleidimą iš pareigų; 
4.30. atlieka personalo darbuotojo funkcijas, nurodytas Fondo valdybos informacinės sistemos, Lietuvos Respublikos apdraustųjų valstybiniu socialiniu draudimu ir valstybinio socialinio draudimo išmokų gavėjų registro bei Lietuvos Respublikos pensijų kaupimo dalyvių, pensijų kaupimo ir pensijų išmokų sutarčių registro naudotojų administravimo taisyklėse, taip pat administruoja Kauno skyriaus naudotojų prieigos teisių duomenis ir pokyčius Fondo valdybos informacinės sistemos vartotojų teisių valdymo modulyje (TVS);
4.31. padeda Kauno skyriaus direktoriaus sudaromų komisijų, susijusių su personalo valdymu, pirmininkams organizuoti šių komisijų darbą; 
4.32. atlieka asmens, atsakingo už Viešojo sektoriaus darbuotojų registro informacinės sistemos duomenų tvarkymą, funkcijas bei administruoja personalo duomenis ir jų pokyčius Finansų valdymo sistemoje;
4.33. organizuoja Kauno skyriaus personalo tarnybinės ir darbinės veiklos vertinimą;
4.34. organizuoja atostogų suteikimą Kauno skyriaus personalui, taip pat koordinuoja darbo ir poilsio laiko apskaitą;
4.35. padeda įgyvendinti Kauno skyriaus personalo socialines ir kitas garantijas; 
4.36. formuoja, tvarko ir nustatyta tvarka perduoda Kauno skyriaus archyvui Kauno skyriaus personalo asmens bylas ir kitas archyvines bylas personalo klausimais;
4.37. padeda Kauno skyriaus direktoriui užtikrinti personalo elgesio ir profesinės etikos normų laikymąsi pagal Skyriaus kompetenciją;
4.38. padeda Kauno skyriaus direktoriui kontroliuoti, kaip asmenys, dirbantys valstybės tarnyboje, vykdo Lietuvos Respublikos viešųjų ir privačiųjų interesų derinimo įstatymo nuostatas;
4.39. užtikrina darbų saugos ir sveikatos, civilinės saugos ir gaisrinės saugos norminių teisės aktų reikalavimų laikymosi Kauno skyriuje kontrolę;
4.40. teikia Kauno skyriaus direktoriui siūlymus dėl organizacijos vertybių ir organizacinės kultūros puoselėjimo;
4.41. planuoja ir organizuoja Kauno skyriaus vidinę komunikaciją formuojant organizacinę kultūrą.
Skyrius taip pat atlieka šias funkcijas:
4.42. rengia teisės aktų bei kitų dokumentų projektus;
4.43. Kauno skyriaus direktoriui pavedus, nagrinėja prašymus, pareiškimus ir skundus bei rengia atsakymų į juos projektus;
4.44. dalyvauja įgyvendinant veiklos planavimo, veiklos vertinimo, rizikos, kokybės valdymo, korupcijos prevencijos ir Skyriaus dokumentų tvarkymo ir apskaitos procedūras;
4.45. konsultuoja Kauno skyriaus valstybės tarnautojus ir darbuotojus, teikia metodinę ir praktinę pagalbą pagal Skyriaus kompetenciją;
4.46. analizuoja Skyriaus funkcijų vykdymui reikalingų duomenų poreikį bei Fondo valdybos informacinės sistemos tinkamumą vartotojams, teikia pasiūlymus dėl Fondo valdybos informacinės sistemos, reikalingos Skyriaus funkcijų vykdymui, tobulinimo bei testuoja Fondo valdybos informacinės sistemos keitimus pagal Skyriaus kompetenciją;
4.47. nustato Skyriaus poreikį pirkimams ir teikia paraiškas pirkimų planui sudaryti, rengia perkamų prekių, paslaugų ir darbų viešojo pirkimo paraiškas;
4.48. bendradarbiauja su valstybės valdžios ir valdymo institucijomis bei įstaigomis, savivaldybių institucijomis ir įstaigomis bei kitomis įstaigomis, įmonėmis ar organizacijomis pagal Skyriaus kompetenciją;
4.49. atstovauja Kauno skyriui teisminėse institucijose ir ikiteisminio tyrimo įstaigose, išankstinio ginčų nagrinėjimo ne teismo tvarka institucijose, valstybės valdžios ir valdymo institucijose bei įstaigose, savivaldybių institucijose ir įstaigose, kitose įstaigose, įmonėse bei organizacijose Kauno skyriaus direktoriui pavedus, pagal Skyriaus kompetenciją;
4.50. vykdo kitas teisės aktų nustatytas funkcijas, Kauno skyriaus direktoriaus pavedimus.

III SKYRIUS
SKYRIAUS TEISĖS

Skyrius, įgyvendindamas jam nustatytus uždavinius ir vykdydamas nustatytas funkcijas, turi teisę:
4.51. gauti Skyriaus funkcijoms vykdyti reikalingą informaciją iš kitų Kauno skyriaus administracijos padalinių;
4.52. gauti iš Kauno skyriaus administracijos padalinių pasiūlymus, pastabas ar išvadas dėl Skyriaus rengiamų teisės aktų ir kitų dokumentų projektų;
4.53. teikti siūlymus Kauno skyriaus direktoriui ar direktoriaus pavaduotojui dėl teisės aktų ir kitų dokumentų tobulinimo.

IV SKYRIUS
SKYRIAUS VEIKLOS ORGANIZAVIMAS

5. Skyriaus darbas organizuojamas vadovaujantis Kauno skyriaus metiniu ir kitais veiklos planais, šiais Nuostatais, Kauno skyriaus direktoriaus pavedimais.
6. Skyriui vadovauja Skyriaus vedėjas (toliau – Vedėjas).
7. Vedėjas yra tiesiogiai pavaldus Kauno skyriaus direktoriui.
8. Vedėjas:
8. planuoja ir organizuoja Skyriaus darbą: paskirsto užduotis Skyriaus valstybės tarnautojams ir darbuotojams, kontroliuoja jų vykdymą, teikia pasiūlymus Kauno skyriaus direktoriui dėl Skyriaus veiklos tobulinimo;
8. atsako už Skyriui pavestų uždavinių ir funkcijų atlikimą;
8. vykdo kitas savo pareigybės aprašyme ir kituose teisės aktuose nustatytas funkcijas bei Kauno skyriaus direktoriaus pavedimus.
1. Nesant Vedėjo, jis pavaduojamas Kauno skyriaus direktoriaus nustatyta tvarka.
1. Skyriaus valstybės tarnautojai ir darbuotojai yra tiesiogiai pavaldūs Vedėjui.
1. Skyriaus valstybės tarnautojai ir darbuotojai privalo tinkamai ir laiku atlikti pareigybės aprašyme nustatytas funkcijas, vykdyti pavedamas užduotis, laikytis  teisės aktų, vidaus ir darbo tvarką reglamentuojančių dokumentų, taip pat dokumentų rengimo taisyklių ir kitų teisės aktų reikalavimų.
1. Skyriaus veiklą kontroliuoja Kauno skyriaus direktorius teisės aktų nustatyta tvarka.

__________________________

